《用前韵酬郑山长》
宋代·杨公远

短鬓萧萧已半霜，从教憔悴胜东阳。
磨穿老砚画成趣，撚断吟东句不香。
月下行歌閒放逸，酒边起舞发清狂。
欲过郑老论心事，可惜相逢各异乡。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。